Böhmens herrelandslag i ishockey

Böhmens herrelandslag i ishockey representerte det daværende Kongeriket Böhmen (som var en del av Østerrike-Ungarn) i ishockey for herrer fra 1909 til 1914. Böhmen var en av grunnleggerne av Det internasjonale ishockeyforbundet (som da het «Ligue Internationale de Hockey sur Glace», LIHG) og deltok i fire Europamesterskaper. De spilte sin siste kamp i 1914, og ble etter første verdenskrig erstattet av det tsjekkoslovakiske herrelandslaget. I dag anses Tsjekkia som arvtakeren til både det böhmiske og det tsjekkoslovakiske landslaget.

Historie
Böhmen var en av fem land (sammen med Belgia, Frankrike, Storbritannia og Sveits) som grunnla det Det internasjonale ishockeyforbundet (under navnet «Ligue Internationale de Hockey sur Glace», LIHG) den 15. mai 1908 i Paris i Frankrike. De spilte sin første kamp i 1909 under Chamonix Cup som ble arrangert i Chamonix i Frankrike.  Bohemia tapte kampen 1-8 mot Frankrike og tapte alle sine tre andre kamper i turneringen mot Belgia, Storbritannia og Sveits. 0-11-tapet til Storbritannia var det største registrerte tapet i landslagets historie. Året etter annonserte Böhmen sin intensjon om å delta i det første europamesterskapet som skulle avholdes i Les Avants i Sveits men trakk seg på grunn av mangel på trening. Året etter deltok de for første gang i EM som ble arrangert i Berlin i Keiserriket Tyskland. Böhmen vant turneringen etter å ha vunnet alle sine 3 kamper, inkludert en 13-0-seier over Sveits.

I 1912 arrangerte Böhmen for første og eneste gang EM da Praha var vertsby. Böhmen, denne gang representert av klubblaget HC Slavia Praha vant igjen gull etter seire over Tyskland og Østerrike. Østerrike som var med for første gang hadde meldt seg inn i LIHG først 14. januar 1912 og ble opptatt som medlem 18. mars samme år (en måned etter EM-turneringen, som ble avholdt den 2. til 4. februar 1912. Ved LIHGs årskongress den 22. – 23. mars 1912 i Brussel ble det besluttet å annullere resultatene på grunn at Østerrike ikke var medlem da turneringen ble gjennomført.

I 1913 endte Böhmen på andreplass bak Belgia som vant sin første EM-tittel. I 1914 deltok de i en utstillingskamp mot Tyskland i Montreaux, Sveits. Tyskland vant kampen 4-2, hvilket ville bli deres første og eneste seier over Böhmen. En måned senere deltok Böhmen i sitt siste EM, hvor de igjen ble representert av HC Slavia Praha. Her vant de sitt tredje mesterskap på fire år etter to seire.

Etter første verdenskrig erstattet av det tsjekkoslovakiske herrelandslaget. I dag anses Tsjekkia som arvtakeren til både det böhmiske og det tsjekkoslovakiske landslaget.

Resultater

Chamonix Cup

Europamesterskap

Sesongresultater

Statistikk og rekorder

Første kamp
  0 – 11 til  Böhmen(Chamonix Cup – Chamonix i Frankrike; 23. januar 1909)

Siste kamp
  Tyskland 0 – 2 til  Böhmen(EM – Berlin i Keiserriket Tyskland; 27. januar 1914)

Største seier
 13 – 0 over (EM – Berlin i Keiserriket Tyskland; 15. februar 1911)

Største tap
 0 – 11 til (EM – Chamonix i Frankrike; 24. januar 1909)

Statistikk mot andre land

Kilde: Bohemia All Time Results

Böhmiske europamestere

Se også 
 Tsjekkoslovakias herrelandslag i ishockey
 Tsjekkia

Referanser

Litteratur 
 Müller, Stephan: International Ice Hockey Encyclopaedia 1904–2005. Books on Demand, Germany 2005, ISBN 3-8334-4189-5.

Eksterne lenker
 Archiv Výsledků Ledního Hokeje (tsjekkisk)
 SFRP's Hockey Archive  (engelsk)
 Hockeyarkiv på Passionhockey.com (fransk)

Ishockey i Tsjekkia
Landslag i ishockey
Sport i Böhmen